Official Journal L 101 , 04/05/1995 P. 0001 - 0005



NARIADENIE RADY (ES) č. 992/95 z 10. apríla 1995 o otvorení a správe colných kvót spoločenstva pre niektoré poľnohospodárske produkty a produkty z rýb s pôvodom v Nórsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 113, so zreteľom na návrh Komisie, keďže spoločenstvo, formou výmeny listov najmä s Nórskom, uzavrelo a rozhodnutím 86/557/EHS schválilo dohodu1; keďže uvedená dohoda bola zmenená a doplnená dohodou o Európskom hospodárskom priestore a dvojstrannou dohodou, vo forme výmeny listov s Nórskom, ktorá bola schválená rozhodnutím 93/737/ES2; keďže sa uvedenou dohodou spoločenstvo zaviazalo, za určitých podmienok, každý rok otvoriť colné kvóty so zníženou alebo nulovou sadzbou cla pre viaceré poľnohospodárske produkty a produkty z rýb s pôvodom v tejto krajine; keďže by sa colné kvóty podľa toho mali stanoviť i s prípadnými podmienkami ich uplatňovania; keďže, z dôvodov zjednodušenia, je potrebné splnomocniť Komisiu, aby na základe stanoviska Výboru pre Colný kódex mohla vykonať potrebné zmeny a doplnky a technické úpravy tohto nariadenia, vyplývajúce zo zmien a doplnkov kombinovanej nomenklatúry a kódov Taric a prispôsobiť objem, dobu a sadzby kvót vyplývajúce z rozhodnutí Rady; keďže sa colné kvóty, ustanovené v príslušných dohodách, vzťahujú na neurčitú dobu a podľa toho, z dôvodov efektívnosti a zjednodušenia výkonu príslušných opatrení sa javí ako vhodné ustanoviť, aby uplatňovanie tohto nariadenia malo viacročnú platnosť; keďže všetci dovozcovia spoločenstva by mali mať istotu rovnakého a stáleho prístupu k uvedeným kvótam a colné sadzby, ustanovené pre kvóty, by sa mali uplatňovať dôsledne na všetkých dovozcov príslušného produktu do všetkých členských štátov, pokiaľ sa kvóty nevyčerpajú a počas celej doby platnosti vyššie uvedených dohôd vo forme výmen listov; keďže spoločenstvo by malo vykonať rozhodnutie o ustanovení colných kvót, aby splnilo svoje medzinárodné záväzky; keďže na zabezpečenie efektívnosti spoločnej správy týchto kvót niet dôvodných prekážok proti oprávneniu členských štátov čerpať z objemov kvót potrebné množstvá, zodpovedajúce skutočnému dovozu; keďže tento spôsob správy si vyžaduje úzku spoluprácu medzi členskými štátmi a Komisiou a Komisia musí byť spôsobilá najmä sledovať rýchlosť čerpania kvót a podľa toho informovať členské štáty, PRIJALA TOTO NARIADENIE: Článok 1 1. Od 1. januára do 31. decembra každého roka alebo v obdobiach uvedených v prílohe I sa colné sadzby, uplatniteľné na produkty uvedené v tomto nariadení, zrušujú alebo znižujú na úroveň colnej kvóty spoločenstva, ktorá je uvedená pri každom výrobku. 2. Dovoz produktov uvedených v prílohe I pod poradovými číslami 09.0703 a 09.0711 sa nepovažuje za colné kvóty, pokiaľ cena franko hranica, ktorú členský štát stanovil podľa článku 22 nariadenia Rady (EHS) č. 3759/92 zo 17. decembra 1992 o spoločnej organizácii trhu s produktmi z rýb a ostatnými produktmi vodného hospodárstva1 je minimálne rovná každej referenčnej cene, ktorú stanovilo spoločenstvo pre príslušné produkty alebo kategórie produktov. 3. Uplatňuje sa protokol týkajúci sa definície pojmu pôvodné produkty a metód administratívnej spolupráce priložený k Dohode medzi Európskym hospodárskym spoločenstvom a Nórskym kráľovstvom2. Článok 2 Colné kvóty podľa článku 1 spravuje Komisia, ktorá na zabezpečenie efektívnej správy môže vykonať potrebné administratívne opatrenia. Článok 3 Ak dovozca predloží v členskom štáte vyhlásenie o prepustení do voľného obehu, ktoré obsahuje žiadosť o preferenciu na produkt, na ktorý sa vzťahuje toto nariadenie, a ak toto vyhlásenie prijmú colné orgány, príslušný členský štát čerpá z objemu kvóty potrebné množstvo na základe oznámenia Komisii. Žiadosti o čerpanie s uvedením dátumu prijatia uvedených vyhlásení sa musia bezodkladne oznámiť Komisii. Komisia povolí čerpanie v rozsahu nevyčerpaného zostatku na základe dátumu prijatia vyhlásenia o prepustení do voľného obehu colnými orgánmi príslušného členského štátu. Ak členský štát nevyužije čerpané množstvá, vráti ich čo najskôr v zodpovedajúcom objeme kvóty. Ak sú požadované množstvá väčšie ako nevyčerpaný zostatok objemu kvót, pridelia sa pomerným spôsobom s prihliadnutím na požiadavky. Komisia o tom informuje členské štáty. Článok 4 Každý členský štát zaručí dovozcom príslušných produktov rovnaký a stály prístup ku kvótam, pokiaľ to zodpovedajúci objem nevyčerpaného zostatku kvót dovoľuje. Článok 5 1. Ustanovenia potrebné na uplatňovanie tohto nariadenia, najmä: a) potrebné zmeny a doplnenia a technické úpravy vyplývajúce zo zmien a doplnení kombinovanej nomenklatúry a kódov Taric; a b) potrebné úpravy množstva, období a sadzieb v rámci colných kvót vyplývajúce z rozhodnutí prijatých Radou; sa prijímajú v súlade s postupom podľa článku 6 ods. 2 2. Ustanovenia prijaté podľa odseku 1 neoprávňujú Komisiu na: - prevod preferenčných množstiev z kvóty jedného obdobia na iné obdobie, - zmeny časových rozvrhov, ktoré boli ustanovené v dohodách, - prevod množstiev z jednej kvóty na inú kvótu, - otvorenie a správu kvót, ktoré vyplynú z nových dohôd. Článok 6 1. Komisii pomáha Výbor pre Colný kódex zriadený podľa článku 247 nariadenia (EHS) č. 2913/921. 2. Zástupca Komisie predloží výboru návrh opatrení, ktoré treba prijať. Výbor vydá svoje stanovisko k návrhu v lehote, ktorú podľa naliehavosti záležitosti môže stanoviť predseda. V prípade rozhodnutí, ktoré Rada prijíma na návrh Komisie, schvaľuje stanovisko väčšina ustanovená v článku 148 ods. 2 zmluvy. Hlasy zástupcov členských štátov vo výbore sa hodnotia spôsobom, ktorý je uvedený v tom istom článku. Predseda nehlasuje. Komisia prijíma opatrenia, ktoré platia bezodkladne. Ak však tieto opatrenia nie sú v súlade so stanoviskom výboru, Komisia ich oznámi Rade. V takom prípade: - Komisia odloží uplatňovanie opatrení, o ktorých rozhodla, o tri mesiace od dátumu takého oznámenia, - Rada, ktorá rozhoduje kvalifikovanou väčšinou, môže prijať odlišné rozhodnutie v lehote uvedenej v predchádzajúcej zarážke. 3. Výbor môže preskúmať každú otázku týkajúcu sa uplatňovania tohto nariadenia, ktorú predloží jeho predseda buď z vlastného podnetu, alebo na žiadosť členského štátu. Článok 7 Členské štáty a Komisia úzko spolupracujú, aby zabezpečili plnenie tohto nariadenia. Článok 8 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1995 počas celého obdobia platnosti dohôd vo forme výmeny listov s Nórskom, ktoré boli schválené rozhodnutiami 86/557/EHS a 93/737/ES. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu, 10. apríla 1995 Za Radu predseda A. JUPPÉ ------------ PRÍLOHA I Poradové č. Kód KN (1) Opis tovaru Suma kvót (v tonách) Colná sadzba kvóty (v %) 09.0701 ex 1504 20 10 ex 1504 30 19 ex 1516 10 90 Oleje a tuky z morských živočíchov iné ako veľrybí olej a vorvaní tuk v obaloch s obsahom netto nad 1 kg 1 000 8,5 0305 Ryby, sušené, solené alebo v slanom náleve; údené ryby, tiež varené pred údením alebo počas údenia; rybie múčky vhodné na ľudskú konzumáciu: - Sušené ryby, tiež solené, ale neúdené: 0305 51 - - Tresky (Gadus morhua, Gadus ogac, Gadus macrocephalus): 09.0703 ex 0305 51 90 - - - Sušené, solené: - okrem tresiek druhu Gadus macrocephalus 0305 59 - - Ostatné: 13 250 0 - - - Ryby druhu Boreogadus saida: 0305 59 19 - - - - Sušené, solené: Od 1. apríla do 31 decembra Pripravené alebo konzervované ryby, vrátane kaviáru a kaviárových náhrad pripravených z rybích ikier: ex 1604 13 90 - - - Ostatné: - - - - Sardinelly; malé nórske sardinky alebo šproty, okrem surového filé, len obaleného cestom alebo strúhankou, tiež predsmaženého v oleji, hlboko zmrazeného - - - - Ostatné: 1604 19 92 - - - - - Tresky (Gadus morhua, Gadus ogac, Gadus macro-cephalus): 09.0711 ex 1604 19 93 - - - - - Treska tmavá (Pollachius virens), okrem údených 400 5,8 1604 19 94 - - - - - Tresky (Merluccius spp., Urophycis spp.) 1604 19 95 - - - - - Tresky aljašské (Theragra chalcogramma) a tresky žlté (Pollachius pollachius) 1604 19 98 - - - - - Ostatné ex 1604 20 90 Ryby iné ako slede a údené tresky tmavé: - iné ako makrely - Makrely (Scomber australasicus) 10 09.0751 ex 0704 10 10 Karfiol, čerstvý alebo chladený, od 1. augusta do 31 októbra 2 000 0 09.0753 ex 0704 90 90 Brokolica, čerstvá alebo chladená, od 1. júla do 31 októbra 1 000 0 09.0755 ex 0704 90 90 Čínska kapusta, čerstvá alebo chladená, od 1. júla do konca februára 3 000 0 09.0757 0809 20 51 0809 20 59 0809 20 61 0809 20 69 ex 0809 20 71 ex 0809 20 79 Čerešne, čerstvé, od 16. júla do 31 augusta 600 0 (2) 09.0759 ex 0809 40 30 ex 0809 40 40 ex 0809 40 90 Slivky a trnky, čerstvé, od 1. septembra do 15. októbra 600 0 (2) 09.0761 ex 0810 10 10 Jahody, čerstvé, od 1. júla do 31. júla 750 0 09.0762 ex 0810 10 90 Jahody, čerstvé, od 1.augusta do 15. septembra 750 0 (1) Kódy Taric sú uvedené v prílohe II. (2) Uplatňuje sa zvláštne dodatkové clo. PRÍLOHA II Kódy Taric Poradové č. Kódy KN Kódy Taric 09.0701 ex 1504 20 10 1504 20 10*90 ex 1504 30 19 1504 30 19*90 ex 1516 10 90 1516 10 90*11 09.0703 ex 0305 51 90 0305 51 90*10 *20 ex 1604 13 90 1604 13 90*91 *99 09.0711 ex 1604 19 93 1604 19 93*90 ex 1604 20 90 1604 20 90*30 *40 *90 09.0751 ex 0704 10 10 0704 10 10*30 09.0753 ex 0704 90 90 0704 90 90*13 09.0755 ex 0704 90 90 0704 90 90*92 *94 *97 09.0757 ex 0809 20 71 0809 20 71*10 ex 0809 20 79 0809 20 79*11 0809 20 79*19 09.0759 ex 0809 40 30 0809 40 30*51 *52 *53 *54 *55 *56 ex 0809 40 40 0809 40 40*20 ex 0809 40 90 0809 40 90*50 09.0761 ex 0809 10 10 0810 10 10*60 *80 09.0762 ex 0810 10 90 0810 10 90*12 *14 1 Ú. v. ES L 328, 22.11.1986, s. 76. 2 Ú. v. ES L 346, 31.12.1993, s. 17. 1 Ú. v. ES L 388, 31.12.1992, s. 1. Nariadenie naposledy zmenené a doplnené nariadením (ES) č. 3318/94 (Ú. v. ES L 350, 31.12.1994, s. 15). 2 Ú. v. ES L 171, 27.6.1973, s. 1. Protokol zmenený a doplnený rozhodnutím Spoločného výboru ES-Nórsko č. 1/94 (Ú. v. ES L 204, 6.8.1994, s. 90). 1 Ú. v. ES L 302, 19.10.1992, s. 1. Nariadenie naposledy zmenené a doplnené nariadením (EHS) č. 2454/93 (Ú. v. ES L 253, 11.10.1993, s. 1).